**Συμβούλιο Ευρωπαϊκών Δικηγορικών Συλλόγων/ CCBE/Council of Bars and Law Societies of Europe**

**Επιτροπή Καταπολέμησης Εσόδων από Εγκληματικές Δραστηριότητες/Anti-Money Laundering Committee**

**Συνεδρίαση μέσω τηλεδιάσκεψης: Δευτέρα 17 Μαΐου 2021 (Microsoft Teams)**

Συμμετέχοντες:

Rupert Manhart (Πρόεδρος Επιτροπής AML)

Britta Kynast (Αυστρία)

Alain Claes (Βέλγιο)

Chloe Baudoin (Βέλγιο)

Marjorie Dedryvere (Βέλγιο)

Alžběta Recová (Τσεχία)

Pierre Estrabaud (Γαλλία)

Valentin Ramognino (Γαλλία)

Arne Engels (Γερμανία)

Anja Wyrobek (Γερμανία)

Astrid Gamisch (Γερμανία)

Αλέξης Αναγνωστάκης (Ελλάδα)

Claudio Cocuzza (Ιταλία)

Thierry Pouliquen (Λουξεμβούργο)

Dariusz Gibasiewicz (Πολωνία)

Rob van der Hoeven (Ολλανδία)

Martin Zschuschen (Ολλανδία)

Julen Fernández Conte (Ισπανία)

Didier de Montmollin (Ελβετία)

Suzie Ogilvie (Ηνωμένο Βασίλειο)

Peter Mc Namee ( CCBE Senior Legal Advisor)

1. **Έγγραφο συζήτησης «*Κατά της νομιμοποίησης εσόδων από παράνομες δραστηριότητες - Στρατηγική του CCBE για την εποπτεία του* *νομικού επαγγέλματος* από την ΕΕ»**

Η Επιτροπή συζήτησε το προσχέδιο του Εγγράφου συζήτησης του CCBE *«Κατά της νομιμοποίησης εσόδων από παράνομες δραστηριότητες - Στρατηγική του CCBE για την εποπτεία του νομικού επαγγέλματος από την ΕΕ».*

Οι εισηγήσεις που περιλαμβάνονται στο προσχέδιο του εγγράφου έχουν συμπτυχθεί σε τρεις προτάσεις και ελπίζεται μία προκαταρκτική συμφωνία για αυτές τις προτάσεις κατά τη διάρκεια της συνέλευσης της Μόνιμης Επιτροπής τον Ιούνιο.

Οι τρεις εισηγήσεις αφορούν τα εξής:

1. Θέσπιση μηχανισμού ευαισθητοποίησης σχετικά με τους υφιστάμενους και αναδυόμενους κινδύνους και την ανταλλαγή πληροφοριών («AML alert»),
2. Συλλογή, προσδιορισμός, ανταλλαγή και εμπλούτιση βέλτιστων πρακτικών (best practices),
3. Δημιουργία ομάδας συνδέσμου με το Κοινοβούλιο και την Ευρωπαϊκή Επιτροπή.
4. ***Θέσπιση μηχανισμού ευαισθητοποίησης σχετικά με τους υφιστάμενους και αναδυόμενους κινδύνους και για την ανταλλαγή πληροφοριών («AML alert»),***

Πραγματοποιήθηκε συζήτηση σχετικά με το πώς μπορεί να θεσπιστεί ένας τέτοιος μηχανισμός. Διατυπώθηκαν τα ακόλουθα σχόλια:

* Υποστηρίχθηκε ότι θα μπορούσαν να θεσπιστούν σημεία επαφής σε κάθε κράτος μέλος και ότι το σημείο επαφής θα ορίζεται από τον εθνικό δικηγορικό σύλλογο.
* Το σημείο επαφής θα μπορούσε να είναι ένα πρόσωπο, διάφοροι εμπειρογνώμονες, μια επιτροπή ή κάτι άλλο το οποίο θα καθοριστεί από τον εθνικό δικηγορικό σύλλογο (αυτό που αποτελεί την καλύτερη πρόταση σύμφωνα με τις εθνικές δομές).
* Θα πρέπει να οριστούν τα κριτήρια αναφορικά με τις πληροφορίες που θα συλλεγούν και να καθοριστεί ποια προστιθέμενη αξία αναζητείται.
* Αναφέρθηκε ότι ορισμένοι εθνικοί δικηγορικοί σύλλογοι διαθέτουν ήδη τέτοια επιτροπή σε εθνικό επίπεδο.
* Υπογραμμίστηκε ότι πρέπει να διασφαλιστεί ότι, αναφορικά με τον διαμοιρασμό πληροφοριών, οι πληροφορίες θα πρέπει να έχουν συγκεκριμένη αξία για τους δικηγόρους.
* Υπήρξε θετική ανταπόκριση στην ιδέα των εθνικών σημείων επαφής.
1. ***Συλλογή, προσδιορισμός, ανταλλαγή και βελτίωση των best practices.***

***Βήμα 1***: Συλλογή βέλτιστων πρακτικών. To CCBE έχει ήδη συλλέξει πληροφορίες σχετικά με τα εθνικά μέτρα για τον εντοπισμό και την πρόληψη της νομιμοποίησης εσόδων από παράνομες δραστηριότητες και σχετικά με την εθνική εποπτεία. Ωστόσο, το CCBE δεν έχει ακόμη πραγματοποιήσει το απαιτούμενο έργο για την ανάπτυξη κριτηρίων (π.χ. αποδοτικότητα, αποτελεσματικότητα και συμμόρφωση με την εθνική και την ευρωπαϊκή νομοθεσία) και για την αξιολόγηση αυτών των εθνικών μέτρων για τον προσδιορισμό των βέλτιστων εθνικών πρακτικών. Μόλις προσδιοριστούν οι βέλτιστες πρακτικές, μπορούν να διαμοιραστούν μεταξύ των μελών προκειμένου να λειτουργήσουν ως εργαλειοθήκη και παραδείγματα για τη βελτίωση των εθνικών συστημάτων.

***Βήμα 2***: Προσδιορισμός των βέλτιστων πρακτικών με τη χρήση μελετών. Το CCBE ενδέχεται επίσης να επιθυμεί να αναπτύξει μελέτες αναφορικά με τον τρόπο που οι δικηγορικοί σύλλογοι αντιμετωπίζουν θέματα εποπτείας. Μια τέτοια προσέγγιση θα μπορούσε επίσης να συμβάλει στη διαδικασία ανάπτυξης συστάσεων, οδηγιών κλπ. Αυτό θα μπορούσε να καλύπτει, για παράδειγμα, τις κρίσιμες για τους επιλαμβανόμενους δικηγόρους διατάξεις περί υποκρυπτόμενων πραγματικών ιδιοκτητών, τη δέουσα επιμέλεια έναντι των πελατών κλπ.

***Βήμα 3***: Ανταλλαγή βέλτιστων πρακτικών μέσω συστάσεων ή κατευθύνσεων. Προτείνεται, με βάση τον προσδιορισμό των βέλτιστων πρακτικών, το CCBE να αναπτύξει συστάσεις ή κατευθύνσεις. Το βήμα 3 πρέπει να αναπτυχθεί περαιτέρω, μόλις εξεταστούν οι μελέτες επί υποθέσεων.

***Βήμα 4***: Βελτίωση των best practices. Εάν τα μέλη του CCBE αναζητήσουν βοήθεια για τη βελτίωση του εθνικού τους πλαισίου για τον εντοπισμό και την πρόληψη της νομιμοποίησης εσόδων από παράνομες δραστηριότητες και σχετικά με την εθνική εποπτεία, μπορούν να απευθυνθούν στο CCBE για την αξιολόγηση της υφιστάμενης εθνικής πρακτικής και την παροχή παροχής σχολίων σχετικά με πιθανές προσεγγίσεις για τη βελτίωση των εθνικών μέτρων προκειμένου να εφαρμοστούν οι βέλτιστες πρακτικές. Τονίστηκε ότι αυτό θα συμβεί μόνο εάν οι δικηγορικοί σύλλογοι-μέλη θελήσουν τέτοια βοήθεια.

* Υπογραμμίστηκε ότι πρέπει να είμαστε προσεκτικοί ώστε να μην μετατρέψουμε οποιαδήποτε αναθεώρηση ή άλλο μέσο σε μορφή εποπτείας της ΕΕ.
* Διατυπώθηκαν επίσης ορισμένα σχόλια σχετικά με την ανάγκη να συζητηθεί το θέμα αυτό σε εσωτερικό επίπεδο εντός των κρατών μελών λόγω των διαφόρων εποπτικών προτύπων που ισχύουν για το επάγγελμα σε περιφερειακό επίπεδο. Επίσης, επισημάνθηκε ότι είναι σημαντικό να μην καταλήξουμε στην επιβολή προτύπων μεταξύ μας.
* Το βήμα 4 θα απαιτήσει περισσότερη συζήτηση στο πλαίσιο του CCBE μόλις τα μέλη του CCBE λάβουν σχόλια από τους εθνικούς τους θεσμούς.
1. ***Δημιουργία ομάδας συνδέσμου με το Κοινοβούλιο και την Ευρωπαϊκή Επιτροπή***

Αυτή η πρόταση έχει λάβει πολύ θετική ανταπόκριση. Πρέπει να διασφαλίσουμε ότι το Κοινοβούλιο και η Ευρωπαϊκή Επιτροπή μπορούν να συνεργαστούν μαζί μας. Αυτό θα μας βοηθήσει επίσης όσον αφορά τις προσπάθειές μας να παρουσιάσουμε τις δραστηριότητες και τις προσπάθειές μας.

1. **Προτάσεις του Σχεδίου δράσης της Ευρωπαϊκής Επιτροπής**

Αναφέρθηκε ότι είναι πιθανό οι σχετικές προτάσεις του Σχεδίου δράσης της Ευρωπαϊκής Επιτροπής να δημοσιευθούν στις 6 Ιουλίου 2021.

Αναμένεται συνάντηση με την Ευρωπαϊκή Επιτροπή στα μέσα Ιουνίου, όταν οι προτάσεις είναι πιο συγκεκριμένες και ανεπτυγμένες σε ικανοποιητικό επίπεδο. Σε αυτό το πλαίσιο, το CCBE ήλθε σε επαφή με την Ευρωπαϊκή Επιτροπή και η Ευρωπαϊκή Επιτροπή δήλωσε ότι είναι πρόθυμη να συναντηθεί σε αυτό το στάδιο.